stanford-oval/wikipedia huggingface dataset:
ג'ורג' קאופמן
חיים אישיים

ב-1917 נשא לאשה את ביאטריס בקרוב (Beatrice Bakrow) והיה נשוי לה עד מותה ב-1945. במהלך תקופה זו נחשף קשר רומנטי בינו ובין השחקנית מרי אסטור שהתפתח לסקנדל רכילותי ב-1936.
ב-1949 נשא לאשה את השחקנית לואיין מקגראת' (Leueen MacGrath) ממנה התגרש ב-1957.
נכדתו הייתה השחקנית ביאטריס קולן (אנ').
לקריאה נוספת

George Kaufman, Kaufman and Co.: Broadway Comedies, Library of America, 2004 ISBN 978-1931082679
Howard Teichmann, George S. Kaufman an Intimate Portrait, Atheneum, 1972 ISBN 978-0689105081
Moss Hart, Act One: An Autobiography
הערות שוליים

↑  ACBL Bridge Beat #121The NewYorker
| --- | --- |
בקרת זהויות :  NLI: 987007280405605171  PLWABN: 9810577497905606  BIBSYS: 90156972  BNE: XX973796  BnF: cb12478440v (data)  CANTIC: a11365201  CiNii: DA05565152  GND: 118776886  ISNI: 0000 0001 1023 8045  LCCN: n79063710  LNB: 000249555  NKC: kup19940000047190  NLA: 36245533  NLK: KAC201401192  NTA: 069738092  RERO: 02-A003444954  SNAC: w6sq8xnx  SUDOC: 027325938  Trove: 1235951  VcBA: 495/72027  VIAF: 32098387   WorldCat (עם VIAF): 32098387
ג'ייסון ריינולדס

| --- | --- |

ריינולדס בשנת 2020
 לידה:  6 בדצמבר 1983 (בן 40) ארצות הברית וושינגטון די. סי., ארצות הברית
 מדינה:  ארצות הברית 
 עיסוק:  סופר
 מקום לימודים:  אוניברסיטת מרילנד
 שפות היצירה:  אנגלית
 סוגה:  סיפורת לנוער
 תקופת הפעילות:  מ-2005
 פרסים והוקרה:  אות ההערכה של ניוברי (2018)  Coretta Scott King Award (2018)  מדליית קרנגי (2021)  Premio Letteratura Ragazzi di Cento (2019)  Coretta Scott King Award (2017)  פרס אדגר (2018)  Coretta Scott King Award (2016)  עמיתי מקארתור (2024) 
 www.jasonwritesbooks.com
 
ג'ייסון ריינולדס (באנגלית: Jason Reynolds; נולד ב-6 בדצמבר 1983) הוא סופר אמריקאי של רומנים ושירה לנוער.
ביוגרפיה

ריינולדס נולד בשנת 1983 בוושינגטון די. סי., הוא גדל באוקסון היל, מרילנד.
לאחר שסיים את לימודיו התיכוניים, הוא השלים את לימודיו באוניברסיטת מרילנד, שם רכש תואר ראשון באנגלית.
ריינולדס עבר לברוקלין עם חברו מהלימודים ג'ייסון גריפין והחל לפרסם אוספי שירה בעודו מתפרנס כמוכר בחנות ספרים.
הוא פרסם את הרומן הראשון שלו, When I Was The Greatest, בשנת 2014, ולאחר מכן הוציא 3 אוספי שירה, ספר זיכרונות, רומן גרפי ועוד 9 רומנים, רובם לבני נוער. הוא מתמקד בחייהם הקשים של בני נוער שחורים שגדלו בשנות ה-80 וה-90.
פעמיים הגיע לגמר של פרס הספר הלאומי וזוכה בפרס סנטרו בשנת 2018 על "גוסט", יצירותיו נמכרו ביותר מ-2.5 מיליון עותקים.
הערות שוליים

↑  Jason Reynolds, Write A Revolution, ‏10 במאי 2018 (באנגלית)
↑  November 2018 Notable Maryland Author Jason Reynolds, marylandwriters.org
↑  Jason Reynolds, www.goodreads.com
↑  A YA Book of His Own, Maryland Today (באנגלית)
↑  Behold, Your First Preview of How Jason Reynolds' Upcoming Book Will Flip the Script on History, Time (באנגלית)
↑  Jason Reynolds, National Book Foundation (באנגלית)
↑  Premio letteratura per ragazzi. Vincono Steinhofel e Reynolds, La Nuova Ferrara (באנגלית)
↑  León, Concepción de (2019-10-28). "Jason Reynolds Is on a Mission". The New York Times (באנגלית). ISSN 0362-4331. נבדק ב-2022-09-27.
↑  Author Jason Reynolds to Young Black Readers: 'I See You', www.colorlines.com, ‏29 באוקטובר 2019 (באנגלית)
| --- | --- |
בקרת זהויות :  NLI: 987007409134305171  PLWABN: 9811797747605606  BnF: cb177054537 (data)  CiNii: DA19492716  GND: 1076012191  ISNI: 0000 0000 5050 9463  LCCN: n2008071039  NDL: 001324451  NKC: mub20191034315  NLK: KAC201637333  NSK: 000716182  NTA: 419762752  RERO: 02-A025825112  SUDOC: 241791081  VIAF: 6870712   WorldCat (עם VIAF): 6870712
ג'ורג' קארל

| --- | --- |

קארל בשנת 2011
 לידה:  12 במאי 1951 (בן 73) פן הילס שבפנסילבניה
 עמדה:  מאמן
 גובה:  1.88 מטר
 מכללה:  אוניברסיטת קרוליינה הצפונית
 דראפט:  בחירה מספר 66, 1973 ניו יורק ניקס
 היכל התהילה:  נכנס כמאמן בשנת 2022
 קבוצות כשחקן
 1973–1978:  סן אנטוניו ספרס
 קבוצות כמאמן
 1980–1983   1984–1986   1986–1988   1988–1989   1989–1990   1990–1991   1991–1992   1992–1998   1998–2003   2005–2013   2015–2016:  מונטנה גולדן נאגטס (CBA)   קליבלנד קאבלירס   גולדן סטייט ווריורס   אולבני פטרונס (CBA)   ריאל מדריד   אולבני פטרונס (CBA)   ריאל מדריד   סיאטל סופרסוניקס   דנוור נאגטס   סקרמנטו קינגס
 הישגים כמאמן
 מאמן השנה ב-NBA‏ (2013)   4 פעמים מאמן במשחק האולסטאר (1994, 1996, 1998, 2010)
ג'ורג' מת'יו קארל (באנגלית: George Matthew Karl; נולד ב-12 במאי 1951) הוא כדורסלן עבר ומאמן אמריקאי. לאורך קריירת האימון רשם קארל 1,175 ניצחונות בליגת ה-NBA, נתון המציב אותו במקום החמישי בתולדות הליגה.
בנו, קובי קארל, היה בעברו כדורסלן מקצועי ששיחק בין היתר עבור לוס אנג'לס לייקרס, קליבלנד קאבלירס וגולדן סטייט ווריורס מליגת ה-NBA. בשנת 2016 מונה קובי בן ה-33 למאמנה הראשי של קבוצת לוס אנג'לס די-פנדרס מליגת הפיתוח של ה-NBA.
בשנת 2022 נבחר קארל להצטרף להיכל התהילה של הכדורסל על תרומתו לכדורסל בתור מאמן מצליח.
מכללות וקריירת משחק

קארל נולד וגדל בפרוור פן הילס שבקרבת פיטסבורג, פנסילבניה. בין השנים 1970–1973 שיחק כדורסל מכללות באוניברסיטת קרוליינה הצפונית תחת המאמן דין סמית', וב-1972 העפיל כרכז הקבוצה לחצי גמר אליפות המכללות.
בדראפט ה-NBA לשנת 1973 נבחר קארל בבחירה ה-66, על ידי קבוצת ניו יורק ניקס. הניקס ויתרו על זכויות השחקן של קארל, שחתם בסן אנטוניו ספרס מליגת ה-ABA. ב-5 העונות הבאות המשיך לשחק עבור הספרס, אשר עברו בעונת 1976/1977 לליגת ה-NBA. לאורך תקופתו בסן אנטוניו רשם ממוצעים של 6.5 נקודות ו-3.0 אסיסטים למשחק.
קריירת אימון > השנים הראשונות

בשנת 1979, כשנה לאחר פרישתו ממשחק, החל קארל לשמש כעוזר מאמן בסן אנטוניו, וב-1980 מונה למאמן קבוצת "מונטנה גולדן נאגטס" מליגת ה-CBA. בעונות 1980/1981 ו-1982/1983 הוביל את קבוצתו לסדרת גמר הליגה, ובסיום שתי העונות זכה בתואר מאמן העונה ב-CBA.
לקראת עונת 1984/1985 מונה למאמן הראשי של קליבלנד קאבלירס, בה בלט הקלע וורלד בי. פרי. בעונתו הראשונה של קארל בקבוצה העפילו הקאבלירס לפלייאוף ה-NBA לראשונה מזה 7 עונות, והודחו בסיבוב הראשון. במהלך העונה הבאה, לאחר שקבוצתו העמידה מאזן ניצחונות שלילי 25–42, פוטר קארל מאימון הקבוצה.
בעונת 1986/1987 מונה קארל למאמן גולדן סטייט ווריורס, והוביל אותה למעמד הפלייאוף מהמקום החמישי באזור המערבי. בסיבוב הראשון גברו הווריורס על יוטה ג'אז בתוצאה 2–3, ובשלב השני הודחו מול האלופה שבדרך, לוס אנג'לס לייקרס, בתוצאה 1–4. לקראת סיום עונת 1987/1988 התפטר קארל מאימון הקבוצה, לאחר ששלושה מארבעת כוכבי הקבוצה - סליפי פלויד, פרוויס שורט וג'ו בארי קארול - עזבו את הווריורס בטריידים שונים, והרביעי - כריס מאלין - נעדר למעלה מחודש בעקבות התמכרותו לשתיית אלכוהול.
עם סיום תפקידו בגולדן סטייט חזר קארל לליגת ה-CBA, כשמונה למאמן קבוצת "אולבני פטרונס", וב-3 העונות הבאות אימן את ריאל מדריד ואת הפטרונס לסירוגין. בעונת 1990/1991 נבחר בפעם השלישית למאמן העונה של ה-CBA, ובעונת 1991/1992 זכה עם ריאל מדריד בגביע האירופי.
קריירת אימון > סיאטל סופרסוניקס

באמצע עונת 1991/1992 החליף קארל את קיי סי ג'ונס בתפקיד מאמן סיאטל סופרסוניקס, ונשאר בתפקיד עד סוף עונת 1997/1998. בתחילת הקדנציה של קארל בסיאטל הובילו את הקבוצה ריקי פירס ואדי ג'ונסון, ובהמשך כיכבו בקבוצה שון קמפ, גארי פייטון, דטלף שרמפף והרסי הוקינס. בכל שבע עונותיו בקבוצה העפילו הסופרסוניקס לפלייאוף, ובכל שש עונותיו המלאות ניצחו לפחות 55 משחקים בעונה הסדירה. בעונת 1992/1993 הגיעה סיאטל לגמר המערב, בו הפסידה לפיניקס סאנס בתוצאה 3–4, ובעונת 1995/1996 העפילה הקבוצה לגמר ה-NBA, לראשונה מאז עונת 1978/1979, והפסידה לשיקגו בולס בתוצאה 2–4. לאורך תקופתו כמאמן סיאטל רשמה הקבוצה מאזן כולל של 384 ניצחונות ו-150 הפסדים (71.9%), וקארל נבחר 3 פעמים לאמן במשחק האולסטאר (1994, 1996 ו-1998).
קריירת אימון > מילווקי באקס ונבחרת ארצות הברית

לקראת עונת 1998/1999 המקוצרת עבר קארל לאמן את מילווקי באקס, אותה הוביל קו אחורי דומיננטי שכלל את סם קאסל, ריי אלן וגלן רובינסון. בכל 3 עונותיו הראשונות העפילו הבאקס לפלייאוף ה-NBA, לאחר 7 עונות מחוץ לפלייאוף, ובעונת 2000/2001 אף הגיעו לשלב גמר המזרח. בסדרת גמר המזרח התמודדה מילווקי מול פילדלפיה 76', והפסידה לה בתוצאה 3–4. בסיום עונת 2002/2003 פוטר קארל מאימון הבאקס, לאחר שקבוצתו הפסידה לניו ג'רזי נטס בסיבוב הפלייאוף הראשון.
בקיץ 2002 החליף קארל את רודי טומג'נוביץ' כמאמן נבחרת ארצות הברית, לקראת אליפות העולם בכדורסל 2002. בטורניר רשמה ארצות הברית את ההישג הגרוע ביותר שלה אי פעם באליפות העולם, כשסיימה במקום השישי בלבד.
קריירת אימון > דנוור נאגטס

באמצע עונת 2004/2005 מונה קארל למאמנה הראשי של דנוור נאגטס, ונשאר בתפקיד ב-8 וחצי העונות הבאות. בסיום עונתו הראשונה, בה הודחו הנאגטס בסיבוב הראשון של הפלייאוף, הודיע קארל כי הוא סובל מסרטן הערמונית, אך ימשיך לאמן את הקבוצה כרגיל. בעונת 2008/2009, לאחר שצירפו את הרכז צ'אנסי בילאפס במקומו של אלן אייברסון, השוו הנאגטס את מאזן העונה הסדירה הטוב בתולדות המועדון, עם 54 ניצחונות ו-28 הפסדים, והעפילו לגמר המערב, לראשונה מאז עונת 1984/1985. בשני הסיבובים הראשונים גברה דנוור על ניו אורלינס הורנטס ודאלאס מאבריקס בחמישה משחקים, אך בגמר המערב נכנעה לאלופה שבדרך, לוס אנג'לס לייקרס, בתוצאה 2–4.
בעונת 2009/2010 אימן קארל את נבחרת המערב במשחק האולסטאר, בפעם הרביעית בקריירה, ובמסיבת עיתונאים לאחר המשחק הודיע כי הוא סובל מסרטן הגרון. עד סיום אותה עונה החליף עוזר המאמן אדריאן דאנטלי את קארל שנעדר בשל טיפולי כימותרפיה, והקבוצה הודחה בסיבוב הפלייאוף הראשון מול יוטה ג'אז. בעונה הבאה חזר קארל לכשירות מלאה, ואימן בכל משחקי קבוצתו. בעונת 2012/2013 שברו הנאגטס את שיא המועדון עם 57 ניצחונות בעונה הסדירה, הודות ליכולת טובה של דנילו גלינארי, אנדרה איגודלה וטיי לוסון, וקארל זכה בתואר מאמן השנה ב-NBA. בסיבוב הפלייאוף הראשון התמודדו הנאגטס מול המדורגת שישית, גולדן סטייט ווריורס, שהפתיעה אותם וניצחה בתוצאה 2–4.
ביוני 2013 פוטר קארל מאימון הנאגטס, לאחר שהוביל את הקבוצה ל-9 הופעות רצופות בפלייאוף ה-NBA ולמאזן כולל של 423 ניצחונות ו-257 הפסדים.
קריירת אימון > סקרמנטו קינגס

במהלך עונת 2015/2016 חתם קארל בסקרמנטו קינגס על חוזה ל-4 עונות עבור 15 מיליון דולר, כשמונה למחליפו של טיירון קורבין בתפקיד מאמן הקבוצה. עד סיום העונה רשמה סקרמנטו 11 ניצחונות ו-19 הפסדים, ונשארה מחוץ לפלייאוף. בעונתו השנייה עם הקינגס רשמה הקבוצה מאזן ניצחונות שלילי, 33-49, ובסיום העונה פוטר קארל מתפקידו והוחלף על ידי דייוויד ייגר. עד פיטוריו מסקרמנטו אימן לאורך הקריירה 1,999 משחקי עונה סדירה ב-NBA.
ביאורים

↑  מקדימים אותו דון נלסון (1,335 ניצחונות), לני וילקינס (1,332), ג'רי סלואן (1,221) ופט ריילי (1,210).
הערות שוליים

↑  רשימה מתמיינת של כל מאמני ה-NBA, באתר basketball-reference.com
↑  Los Angeles D-Fenders to name Coby Karl head coach, באתר sportando.com,‏ 18 באוגוסט 2016
↑  רשימת הנבחרים בדראפט 1973, באתר basketball-reference.com
↑  סטטיסטיקות קריירת המשחק של קארל ב-NBA, באתר basketball-reference.com
1 2  סטטיסטיקות קריירת האימון של קארל ב-NBA, באתר basketball-reference.com
↑  סיכום הטורניר של נבחרת ארצות הברית, באתר הרשמי של USA Basketball
↑  קארל מודיע כי ייעדר לתקופה ממושכת בשל טיפולי כימותרפיה, באתר הרשמי של ה-NBA
↑  קארל זוכה בתואר מאמן העונה, באתר הרשמי של ה-NBA,‏ 8 במאי 2013
↑  דנוור מפטרת את קארל מתפקיד המאמן, באתר yahoo.com,‏ 6 ביוני 2013
↑  הדיווח על מינויו של קארל למאמן סקרמנטו, באתר ESPN,‏ 12 בפברואר 2015
↑  ההכרזה על מינויו של קארל למאמן סקרמנטו, באתר הרשמי של הקבוצה, 17 בפברואר 2015
↑  סקרמנטו מפטרת את קארל מאימון הקבוצה, באתר ESPN,‏ 14 באפריל 2016
| נבחרת ארצות הברית – אליפות העולם בכדורסל 2002 (מקום שישי) |
| --- | --- | --- |
|  1  •  2  •  3  •  4 פינלי •  5 ב. דייוויס •  6 א. מילר •  7 אוניל •  8 א. דייוויס •  9 פירס •  10 ר. מילר •   11 מריון •  12 ויליאמס • 13 וולאס •  14 ברנד • 15 לפרנץ • מאמן: קארל |  1  •  2  •  3  •  4 פינלי •  5 ב. דייוויס •  6 א. מילר •  7 אוניל •  8 א. דייוויס •  9 פירס •  10 ר. מילר •   11 מריון •  12 ויליאמס • 13 וולאס •  14 ברנד • 15 לפרנץ • מאמן: קארל | ארצות הברית |
| --- | --- |
בקרת זהויות :  LCCN: n94103396  VIAF: 60781966   WorldCat (עם VIAF): 60781966
ג'ורג' קואוטס

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1876 פייזלי, הממלכה המאוחדת 
 פטירה:  אוקטובר 1915 (בגיל 39 בערך) לונדון, הממלכה המאוחדת של בריטניה הגדולה ואירלנד 
 לימודי רפואה:  אוניברסיטת גלאזגו 
 תפקידים:  רופא עיניים 
 
ג'ורג' קואוטס (באנגלית: George Coats;‏ 5 במרץ 1876 – 1 באוקטובר או 2 בנובמבר 1915) היה רופא עיניים סקוטי, שנודע בעיקר הודות לתיאורו את מחלת הרשתית המולדת הנושאת את שמו – הרטיניטיס התפליטי.
ביוגרפיה > ילדות וצעירות

ג'ורג' קואוטס נולד בפייזלי, רנפרושייר בסקוטלנד כבן הצעיר מבין ארבעת הילדים של אלן ואיזבלה קואוטס. אביו ניהל איטליז משפחתי ודאג להבטיח לילדיו השכלה אקדמית. דודו מצד האב היה ג'וזף קואוטס, (1846–1899), פרופסור לפתולוגיה באוניברסיטת גלאזגו.
למד רפואה באוניברסיטת גלאזגו בשנים 1892–1897. כסטודנט הצטיין ותפס את המקום הראשון בלימודי פתולוגיה וכירורגיה. בשנת 1901 סיים בה את עבודת הדוקטורט ברפואה בנושא רטיטיטיס מדמם. בהמשך היה מתמחה בבית החולים Royal Western and Eye Infirmaries בגלאזגו. המשיך אחר כך התמחות בכירורגיית עיניים למשל שנה בווינה, והשתלמויות נוספות במינכן, פרייבורג וציריך, כשנהג לנסוע בין הערים האלה רכוב על אופניים.
ביוגרפיה > פעילותו בתחום רפואת העיניים

בשנת 1902 התחיל לעבוד בבית החולים המלכותי לעיניים בלונדון. ב-1903 התקבל בקולגיום המלכותי של הכירורגים הבריטים ובשנת 1905 התמנה למפקח ופתולוג בבית החולים מורפילדס. ב-1906 היה לעוזר כירורג עיניים בבית החולים Great Northern Central Hospital, ב-1909 בבית החולים המלכותי לרפואת עיניים בלונדון, וב-1911 גם בבית החולים סנט מרי. קואוטס מילא גם תפקידי הוראה רבים בבתי החולים של לונדון ושעת מותו היה עוזר כירורג בבית החולים המלכותי לרפואת עיניים בלונדון וכן בבית החולים סנט מרי. כיהן לזמן קצר ככירורג עיניים בבית החולים גרייט אורמונד סטריט לילדים חולים. קואוטס התמסר לחקר העין אצל בני אדם ובעלי חיים. פרסם מאמרים רבים וחשובים על מחלות כלי הדם בעיניים. מאמרו הידוע ביותר הוקדש למחלה המכונה "רטיניטיס התפליטי", הידועה כ"מחלת קואוטס". מחקר חשוב אחר שלו עסק ב"סתימת הווריד המרכזי של הרשתית". שני מחקרים אלה זיכו אותו בפרסום ברחבי אירופה. בשנת 1910 הרצה קואוטס במסגרת "הרצאות האנטר" של הקולגיום המלכותי של הכירורגים בנושא המחלות המולדות של העין. בעקבות מחקרים שערך בגני החברה הזואולוגית של לונדון פרסם ב-1915 את המאמר"הכורואידה והרשתית של העטלף אוכל הפירות".
ביוגרפיה > חייו הפרטיים

קואוטס היה רווק.
הוא נפטר בבית הבראה באדינבורו בנובמבר 1915 בגיל 39, שבוע אחרי שעבר ניתוח בבטן שנועד לפתור בעיה רפואית ממנה סבל בחמש השנים האחרונות. אהב מוזיקה והיסטוריה. לפני מותו מסר את שני כרכי כתביו (1904–1914) לספריית הקולגיום המלכותי של הכירורגים.
פרסים ואותות הוקרה

כיהן 3 שנים כמזכיר האיגוד הבריטי-אירי לרפואת עיניים
1912 – הפרס ומדליית נטלשיפ
מונחים רפואיים הקשורים לשמו

מחלת קואוטס
הרטיניטיס התפליטי החיצוני, וריאנט של המחלה הוא הכוריורטיניטיס הניווני ע"ש לובר, הרטיניטיס המדמם החיצוני וכו' – היא מחלת עיניים אידיופתית, הפוגעת בדרך כלל בעין אחת אצל נערים וגברים צעירים, ומתבטאת בדימומים, תפליטים התופסים את כל שכבות הרשתית, עם הרחבה והתפתלות של עורקים, וסיבוכים כמו גלאוקומה משנית, היפרדות רשתית ועיוורון.
הטבעת של קואוטס
או "הטבעות הלבנות של הקרנית" – היא ליקוי מולד אידיופתי, ללא תסמינים. מדובר בטבעות לבנות, עגולות או סגלגליות, בעלות קוטר של 0.5 מ"מ המפוזרות בקרום על שם באומן של הקרנית, מתחת לאפיתליום והמורכבות ממשקעי שומנים
תסמונת קואוטס היא צורה של מחלת קואוטס אצל מבוגרים. מתאפיינית באותם הממצאים כמו אצל ילדים אולם יש בה תמיד גם היסטוריה של דלקת הענבייה (אובאיטיס) והירפכלסטרולמיה.
כתביו

ב-11 שנות פעילות כתב קואוטס 75 מאמרים מדעיים, מתוכם 11 כמחבר בלעדי. 21 מאמרים כתב קואוטס עוד בימי לימודיו האוניברסיטאיים.
G. Coats: Forms of retinal disease with massive exudation. In: Royal London Ophthalmic Hospital Reports, 1908, 17, 3: 440-525
לקריאה נוספת

George Russu Boli și sindroame cu nume proprii ghid-dicționar Junimea, Iași 1975 (ברומנית)
(ג'ורג'ה רוסו – מחלות ותסמונות בעלי שמות של אנשים" – מדריך-לקסיקון, הוצאת ז'ונימיה, יאש 1975)
G.Coats – Von Graefe’s Archiv für Ophthalmologie 1912, 81, 275
הערות שוליים

1 2 3 4  J.Mirvish
1 2 3 4 5  Plarr's Lives of Fellows 2011 אתר הקולגיום המלכותי של הכירורגים
1 2  1975 G.Russu עמ' 218
1 2  G.Coats 1908
↑  T.Kivela
| --- | --- |
בקרת זהויות :  NLI: 987007337194005171  ISNI: 0000 0000 7319 1208  LCCN: nb2009029564  VIAF: 102976869   WorldCat (עם VIAF): 102976869 
צילום קליני של חולה במחלת קואוטס, שבו נראים היפרמיה של הלחמית, בצקת קלה של הקרנית, סינכיות (הידבקויות) אחוריות וירוד
ג'נבאי קונקט

| --- | --- |

Brilliance Konect, שנת 2020
 מאפיינים כלליים
 נקרא גם:  Jinbei Guanjing  Brilliance Konect
 יצרן:  Jinbei (אנ') (בסינית: 華頌) בשותפות מיזם משותף עם רנו
 שנות ייצור:  2018 – הווה
 הרכבה:  הרפובליקה העממית של סין הרפובליקה העממית של סין
 מרכב:  Front-engine, front-wheel-drive layout
 אורך:  4,745 מ"מ
 רוחב:  1,820 מ"מ
 גובה:  1,780 מ"מ
 משקל:  1,485–1,585 ק"ג
 בסיס גלגלים:  2,780 מ"מ
 מפרט טכני
 מנוע:  4 צילינדרים, 1.6 ליטר המפיק 118 כ"ס  4 צילינדרים, 1.6 ליטר המפיק 150 כ"ס (מגדש טורבו)
 הילוכים:  תמסורת ידנית – 5 מהירויות
דגם Brilliance Konect שנת 2020
ג'נבאי קונקט (באנגלית: Jinbei Konect, קרוי גם: Jinbei Guanjing, ו-Brilliance Konect) הוא קרוסאובר מתוצרת יצרנית הרכב הסינית Jinbei (אנ') (בסינית: 華頌) אשר מיוצר משנת 2018 ועד היום בסין.
Jinbei הוקמה בשותפות מיזם משותף בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.
"ג'נבאי קונקט"

דגמים: 1.5 קלאסי, 1.5 לוקסוס, 1.6 קלאסי, 1.6 לוקסוס.
5 דלתות.
מנוע קדמי.
מנועי בנזין: 1.6 ליטר, 1.5 ליטר (מגדש טורבו).
סוג הנעה: הנעה קדמית.
מחיר היחידה נע בין 75,900–102,900 רנמינבי (שנת 2020, בסין).
בשנת 2019 שווקו בסין 2,479 יחידות ובשנת 2020 שווקו בסין 1,277 יחידות.
דגם "Brilliance Konect" מיוצא לצ'ילה.
ראו גם

ג'נבאי 750
Jinbei F50
ג'נבאי גרנסה
ג'נבאי האקסינג X30
ג'נבאי האקסינג A7
הערות שוליים

↑  דגמי Brilliance Konect vegaartus.cl/brilliance-konect
↑  רנו וג'ובאי ישיקו 7 דגמים חדשים, תמונות מודל רכב שטח ראשונות נחשפות autonews.gasgoo.com/china
↑  מפרט ג'נבאי גואנג'ינג car.autohome.com.cn/config/series
↑  ג'נבאי גואנג'ינג autohome.com.cn
↑  ג'נבאי גואנג'ינג - תמונות chinamobil.ru/eng/brilliance/jinbei/guanjing
↑  ג'נבאי  guanjing - נתוני שיווק בסין לשנים 2020-2019 carsalesbase.com/china-jinbei-guanjing
↑  דגמי Brilliance Konect משומש וחדש בצ'ילה brilliance.cl
ג'וזף סקולינג

ג'וזף אייזק סקולינג (Joseph Isaac Schooling; נולד ב-16 ביוני 1995) הוא שחיין סינגפורי, האלוף האולימפי במשחה ל-100 מטר פרפר (ריו דה ז'ניירו 2016), בעל מדליית ארד מאליפות העולם (קאזאן 2015) במשחה ל-100 מטר פרפר ושיאן אסיה הנוכחי (2017) במשחים ל-50 מטר פרפר ול-100 מטר פרפר.
ביוגרפיה

סקולינג נולד בסינגפור, אך בעקבות הישגיו בשחייה עבר להתאמן בארצות הברית כבר כנער. בתחילה למד בבית ספר פרטי בג'קסונוויל, וכיום (2015) הוא לומד ומתאמן באוניברסיטת טקסס באוסטין, בהדרכתו של אדי ריס.
ביוגרפיה > 2011–2012

סקולינג רשם הישגים ראשונים בזירה הבינלאומית כשהיה בן 16, במשחקי דרום מזרח אסיה שנערכו בפלמבנג, אז זכה במדליות זהב במשחים ל-50 ו-200 מטר פרפר, ובמדליית ארד במשחה ל-100 מטר פרפר. בעקבות הישגיו במשחקים אלו, השיג את הקריטריון האולימפי לאולימפיאדת לונדון (2012). במשחקים האולימפיים לא הצליח לעבור את שלב המוקדמות, וסיים במקום 26 במשחה ל-200 מטר פרפר ובמקום 35 במשחה ל-100 מטר פרפר.
ביוגרפיה > 2013

באליפות העולם שנערכה ב-2013 בברצלונה העפיל לחצי הגמר במשחה ל-200 מטר פרפר, וסיים במקום העשירי, עם שיא לאומי חדש, 1:56.27 דקות. הוא העפיל לחצי הגמר גם במשחה ל-200 מטר מעורב אישי, וסיים במקום 16. בשלב המוקדמות קבע שיא לאומי חדש של 1:59.99 דקות. במשחה ל-100 מטר פרפר סיים במקום 17, ופספס ב-4 מאיות העפלה לשלב חצי הגמר. כן התחרה במשחה ל-200 מטר חופשי, וסיים במקום 34. בהמשך השנה השתתף גם במשחקי דרום מזרח אסיה שנערכו בנייפידאו. הוא זכה ב-5 מדליות זהב במשחקים אלו, במשחים ל-100 ו-200 מטר פרפר, 200 מטר מעורב אישי, ועם נבחרות השליחים הסינגפוריות ל-100X4 ו-200X4 מטר חופשי. כן זכה במדליית כסף עם נבחרת השליחים הסינגפורית ל-100X4 מטר מעורב.
ביוגרפיה > 2014

בשנת 2014 היה סקולינג לשחיין הסינגפורי הראשון בהיסטוריה שזכה במדליה במשחקי חבר העמים, מדליית כסף במשחה ל-100 מטר פרפר. בנוסף, סיים במקום השביעי במשחה ל-50 מטר פרפר (בשלב המוקדמות קבע שיא לאומי חדש, 23.43 שניות) ובמקום השמיני במשחה ל-200 מטר פרפר ובמשחי השליחים ל-100X4 ו-200X4 מטר חופשי. בהמשך השנה השתתף במשחקי אסיה שנערכו באינצ'ון. במשחקים אלה זכה במדליית זהב במשחה ל-100 מטר פרפר, במדליית כסף במשחה ל-50 מטר פרפר ובמדליית ארד במשחה ל-200 מטר פרפר.
ביוגרפיה > 2015

במשחקי דרום מזרח אסיה שנערכו בסינגפור זכה סקולינג במדליות זהב בכל תשעת המשחים בהם השתתף: שלושת משחי הפרפר, במשחי החופשי ל-50 ו-100 מטר, המשחה ל-200 מטר מעורב אישי, ומשחי השליחים ל-100X4 ו-200X4 מטר חופשי ו-100X4 מטר מעורב.
באליפות העולם שנערכה בקאזאן באותה שנה זכה במדליית ארד במשחה ל-100 מטר פרפר, בשיא אסיה חדש של 50.96 שניות. גם במשחה ל-50 מטר פרפר העפיל לשלב הגמר, בו סיים במקום שביעי, וקבע שיא אסיה חדש של 23.25 שניות. במשחה ל-200 מטר פרפר העפיל לשלב חצי הגמר, וסיים במקום עשירי בתוצאה של 1:56.11 דקות.
ביוגרפיה > 2016 > אלוף אולימפי

באולימפיאדת ריו דה ז'ניירו (2016) זכה סקולינג במדליית זהב במשחה ל-100 מטר פרפר בשיא אולימפי חדש של 50.39 שניות, לפני מייקל פלפס מארצות הברית, צ'אד לה קלו מדרום אפריקה ולאסלו צ'ה מהונגריה שקבעו תוצאה זהה של 51.14 שניות. נוסף לכך, הוא סיים במקום 16 במשחה ל-100 מטר חופשי בתוצאה של 48.70 שניות. בשלב המוקדמות הוא קבע שיא לאומי חדש של 48.27 שניות.
ביוגרפיה > 2017

באליפות העולם שנערכה בבודפשט בהונגריה ביולי 2017 זכה סקולינג במדליית ארד, במשחה ל-100 מטר פרפר ביחד עם ג'יימס גאי מהממלכה המאוחדת בתוצאה של 50.83 שניות, אחרי קיילב דרסל מארצות הברית (49.86 שניות) וכרישטוף מילאק מהונגריה (50.62 שניות). בשלב חצי הגמר הוא קבע תוצאה של 50.78 שניות. נוסף לכך, הוא סיים במקום חמישי במשחה ל-50 מטר פרפר בתוצאה של 22.95 שניות, בשלב חצי הגמר הוא קבע שיא אסיה חדש של 22.93 שניות ובמקום 17 במשחה ל-100 מטר חופשי בתוצאה של 48.86 שניות.
שיאים אישיים > בריכה אולימפית

50 מטר פרפר: 22.93 שניות (2017), שיא אסיה
100 מטר פרפר: 50.39 שניות (2016), שיא אולימפי, שיא אסיה
200 מטר פרפר: 1:55.73 דקות (2015)
50 מטר חופשי: 22.47 שניות (2015)
100 מטר חופשי: 48.27 שניות (2016)
200 מטר חופשי: 1:47.79 דקות (2015)
200 מעורב אישי: 2:00.66 דקות (2015)
ראו גם

מדיה וקבצים בנושא  בוויקישיתוף
ג'נבאי S70

| --- | --- |

Jinbei Tjatse
 מאפיינים כלליים
 נקרא גם:  Jinbei Tjatse
 יצרן:  Jinbei (אנ') (בסינית: 華頌)
 שנות ייצור:  2016 – היום
 הרכבה:  הרפובליקה העממית של סין הרפובליקה העממית של סין
 מרכב:  Front-engine, front-wheel-drive layout
 אורך:  4,745 מ"מ
 רוחב:  1,856 מ"מ
 גובה:  1,710 מ"מ
 משקל:  1,570-1,615 ק"ג
 בסיס גלגלים:  2,725 מ"מ
 מפרט טכני
 מנוע:  4 צילינדרים, 1.5 ליטר המפיק 150 כ"ס ב-5,200 סל"ד (מגדש טורבו)  4 צילינדרים, 1.8 ליטר המפיק 174 כ"ס (מגדש טורבו)
 הילוכים:  תמסורת ידנית - 5 מהירויות  תמסורת ידנית - 6 מהירויות
ג'נבאי S70 (בסינית: 蒂阿兹, באנגלית: Jinbei S70, קרוי גם: Jinbei Tjatse) הוא קרוסאובר מתוצרת יצרנית הרכב הסינית Jinbei (אנ') (בסינית: 華頌) אשר מיוצר משנת 2016 ועד היום בסין.
Jinbei הוקמה בשותפות מיזם משותף בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.
"ג'נבאי S70"

7 מושבים ב-3 שורות (תצורת מושבים: 2+3+2).
5 דלתות.
מנוע קדמי.
מנועי בנזין: 1.5 ליטר, 1.8 ליטר (מגדש טורבו).
סוג הנעה: הנעה קדמית.
5 רמות גימור.
מחיר היחידה נע בין 79,800–98,800 רנמינבי (שנת 2019, בסין).
תמונות

"ג'נבאי S70"
"ג'נבאי S70"
"ג'נבאי S70"
ראו גם

ג'נבאי 750
Jinbei F50
ג'נבאי גרנסה
ג'נבאי האקסינג X30
ג'נבאי קונקט
הערות שוליים

↑  "ג'נבאי S70" chinamobil.ru/eng/brilliance/jinbei
↑  "ג'נבאי S70" (בסינית) autohome.com.cn/3515
↑  "ג'נבאי S70" (בסינית) car.autohome.com.cn/config/series
↑  "ג'נבאי S70" chinacarforums.com/forum/showthread
ג'יימס בייקר פיין

| --- | --- |
 לידה:  5 בדצמבר 1800 בריסטול, ממלכת בריטניה הגדולה 
 פטירה:  29 ביולי 1870 (בגיל 69) לונדון, הממלכה המאוחדת של בריטניה הגדולה ואירלנד 
 מקום קבורה:  בית הקברות הייגייט 
 תחום יצירה:  ציור נוף 
 זרם באמנות:  אסכולת בריסטול 
 הושפע על ידי:  פרנסיס דנבי 
 
ג'יימס בייקר פיין (באנגלית: James Baker Pyne‏; 5 בדצמבר 1800 – 29 ביולי 1870) היה צייר נוף אנגלי, שהיה בשנותיו הראשונות חבר באסכולת בריסטול וחסידו של פרנסיס דנבי.
ביוגרפיה

פיין נולד בבריסטול שבאנגליה ולימד את עצמו לצייר. הוא השתתף בפעילות הרישום של בית הספר בבריסטול בשנות ה-20 של המאה ה-19, והציג לראשונה בבריסטול בשנת 1824. הסגנון והנושאים שלו היו תיאור של נופים מקומיים וסצנות דמיוניות, שהושפעו מיצירתו של פרנסיס דנבי ואסכולת בריסטול. הוא היה אחד מציירי צבעי השמן המוכשרים ביותר. דוגמאות לכך היא "סצנה דמיונית" (1828) ו"תצפית על האבון מדורהאם דאון" (1829).
בשנת 1832, לאחר שהפיק כמה ציורי שמן של מהומות בריסטול, בילה 6 שבועות בצרפת יחד עם עמיתו מבריסטול, אדוארד וילייר ריפיל. נראה כי פיין גם השתתף בשנים 1832–1833 בתחיית פגישות הרישום של אסכולת בריסטול.